Yayasan Kepimpinan Perdana

Yayasan Kepimpinan Perdana (YKP) adalah perpustakaan rujukan yang tersedia untuk semua orang yang ingin belajar kisah pembangunan Malaysia dan sumbangan Menteri Perdananya. Ianya bermula dengan cadangan oleh beberapa orang ahli perniagaan supaya satu perpustakaan dibina untuk memperingati dua puluh dua tahun Mahathir Mohamad menjadi Perdana Menteri. Oleh kerana Mahathir masih hidup pada masa cadangan dibuat, beliau menolak cadangan itu. Maka itu beliau mencadangkan agar mereka memperingati semua Perdana Menteri sebelumnya dan Perdana Menteri masa akan datang dengan menubuhkan sebuah institut untuk mengumpul semua dokumen yang berkaitan dengan dasar, strategi dan pelan yang dimula dan dilaksanakan oleh semua Perdana Menteri Malaysia. Pengasas dan penaja Yayasan membeli tanah, membina bangunan dan menyelenggarakannya. Kakitangan untuk arkib dan perpustakaan dan kakitangan sokongan dibayar gaji daripada dana Yayasan melalui sumbangan oleh pihak penaja. Ia dilancarkan secara rasmi pada 10 Mei 2005 oleh Perdana Menteri ketika itu, Abdullah Ahmad Badawi. 

Selain daripada kerja-kerja mengumpul dokumen, ucapan dan tulisan-tulisan para Perdana Menteri, YKP memutuskan untuk berkempen menjenayahkan peperangan. Ini membawa kepada penciptaan Kuala Lumpur Foundation to Criminalise War (KLFCW). Yayasan mengadakan persidangan yang disertai oleh pencinta keamanan tempatan dan juga dari Timur Tengah, Eropah, Amerika dan tempat lain di dunia.

YKP adalah juga terlibat dalam membantu rakyat Palestin terutamanya selepas Israel menyerang Gaza. Untuk menjalankan usaha ini secara khusus untuk membantu mereka yang menderita di negara-negara yang musnah akibat peperangan, yayasan telah menubuhkan Perdana Global Peace Foundation (PGPF). Yayasan telah melakukan kerja-kerja amal di kalangan mereka.

Pada 7 Mac 2023, Menteri di Jabatan Perdana Menteri (Hal Ehwal Sabah, Sarawak dan Tugas-tugas Khas) Armizan Mohd Ali berkata kerajaan tidak mengeluarkan sebarang peruntukan khusus kepada YKP. Menerusi jawapan lisan yang disiarkan di laman sesawang Parlimen, beliau berkata yayasan itu berstatus 'existing' di dalam Daftar Syarikat Suruhanjaya Syarikat Malaysia (SSM).

Rujukan

Kategori:Penubuhan 2003 di Malaysia
Kategori:Mahathir Mohamad